ms ms en it en en en en en id en en en ms id ms ms id en en en ms ms en it id id id id ms id en en id ms ms id en ms id id en en id id id id id ms id id en en en en en en en en en en en en en en en en en en en en en en en en en en en en en en id id id id id id id id id en en id en en id id id id ms ms en en en en id ms id id ms en ms en id ms ms id en en en id id id en id en en ms id ms en id en ms en id en ms en en id id id id id en en id id id ms id id ms en en id ms id ms ms id id id ms en hu ms ms id ms en en id id id zh en id ms id id id id en id id id id id en id id id ms id id ms ms ms ms id id id id id en id ms ms id id id ms id id id id id id id id id ms id id en en en en ms es en id en en id id id en fr en it en ms cs ms id id id cs id en en en en id id id id id id id cs cs da cs en en
gambar-gambar ini diambil dgn menggunakan camera nikon D5000 saya...lokasinya di Cuping, Perlis....saya terpegun melihat skyline senja yg sangat cantik....saya duduk hampir setengah jam di bahu jalan melihat kepada perubahan cahaya di kaki langit .....waktu ketika itu lebih kurang dalam 7.00 mlm, menghampiri Mahgrib.
Nukilan rasa buat Allahyarham Bakri Ibni bin Yahaya -- Bahagian II (akhir)
Pagi Jumaat minggu lepas adalah kali ke tiga saya bertemu dengan kelas asas komunikasi semester 3 untuk subjek Introduction to Communication Technology... Sebelum ke kolej pagi itu, saya singgah di gerai menjual kuih berhampiran rumah saya. Niat di hati mahu membeli sedikit kudapan untuk warga asasi dan juga untuk pelajar saya. Automatik saya meminta tuan gerai itu membungkus 24 ketul kuih untuk 8 org pelajar saya (dan beberapa ketul lagi untuk rakan sekerja pusat asasi). Saya memandu ke kolej dgn senang hati...
Sampai di kelas pagi itu, saya meminta pelajar saya, Hanif  untuk 'photostate' nota sebanyak lapan copy untuk semua lapan pelajar saya....tetapi Hanif teragak2 seketika dan memandang saya sambil berkata "tujuh copy puan". Saya agak kebingungan seketika. Tujuh???
Then it hits my head! Memang lah tujuh kerana seorang sudah tiada. Bakri tiada lagi bersama kami. Ya Allah! Sungguh, ketika itu saya terkesima sekejap.
Semasa memesan kuih, saya hanya bayangkan pelajar saya yang seramai lapan orang itu. Kerana sudah menjadi kebiasaan sebelum ini, apa sahaja yang saya pesan untuk mereka, semuanya lapan....Nampaknya kini saya kena biasakan lidah saya (dan 'tuning' otak saya) untuk kata TUJUH.....
Setiap daripada kami amat merasai kehilangan Bakri, namun kami akur dengan takdir Allah ini.Saya sudah menerima kenyataan ini. Pelajar asas komunikasi semester 3 nampaknya kini sudah dapat menerima ketiadaan Bakri di dalam kelas. They start to make jokes and seems to enjoy their campus life....Everything is back to normal but deep down inside their hearts, the memory of him will always remain...... Al-Fatihah for Bakri Ibni bin Yahaya....almost a month now...
Nukilan rasa untuk Allahyarham Bakri Ibni bin Yahaya - Bahagian 1
Dari kiri : Nur Saffiyah bt Sahani, Noor Hidayatul Huda bt Mohd Sharif, Nurul Hidayati bt A Kasah,
Muhammad Shahrul Shahwal bin Nordin, Allahyarham Bakri Ibni bin Yahaya,
Che Muhammad Farris bin Che Isa, Mohd Hanif bin Mohammad Halmi dan Ahmad Adib bin Tahiron
Gambar di atas di ambil pada 14 Mac tahun ini. Lokasinya adalah di Alamanda, Putrajaya. Kelapan-lapan mereka ini adalah pelajar saya. Orang di sebalik kamera ini adalah saya sendiri = saya yang shoot gambar ini. Hari itu adalah hari saya meluangkan masa bersama-sama dengan mereka. Sungguh, apabila saya menatap gambar ini, pelbagai rasa menular dalam diri saya.
Saya rasa bertuah kerana telah dan pernah meluangkan masa senggang bersama-sama dengan mereka. Saya mencipta kenangan untuk diri saya sendiri ketika bersama-sama dengan mereka dan kenangan itu banyak berkait rapat dengan Bakri.
Bakri adalah seorang insan yang sangat baik yang pernah saya temui. Tiada perkataan "musuh" @ "gaduh" @ "benci" dalam kamus hidupnya. Sebagai pelajar pula, Bakri adalah seorang yang amat menghormati gurunya.
Satu perkara yang amat saya suka tentang Bakri adalah sikapnya yang suka mengambil berat. Malahan saya sendiri tidak terlepas daripada "kerisauannya" itu.
"Puan sihat?" "Puan dah makan ke belum?" "Puan ada masalah ke? Tadi dalam kelas nampak lain jer mood puan." "Puan tak puas hati dengan kami ke?"  Ini adalah antara soalan-soalan yang sering dihamburkan kepada saya ketika saya online di FB. Adakalanya saya tak terjawab soalan-soalan "risau" Bakri itu.
Berbalik kepada gambar di atas....saya termenung seketika apabila menatap kembali gambar ini semalam. Daripada lapan, kini tinggal tujuh. Bagaimanakah agaknya kelas asas komunikasi tanpa Bakri pada semester akan datang ini?
Majoriti pelajar amat bergantung kepada markah kerja kursus untuk mengekalkan tahap grade yang baik. Sekiranya hanya sekadar mengharapkan peperiksaan akhir, ramai pelajar akan gagal. Cerita ini bukan termaktub kepada pelajar yang mengambil subjek yang diajar oleh saya, tetapi juga subjek-subjek di luar lingkungan lapangan komunikasi.
Ramai pelajar tidak tahu yang pensyarah selalu sahaja "agak" tertekan apabila memeriksa kertas peperiksaan akhir. Bukan sahaja kerana tulisan yang menjulingkan mata, tetapi juga gaya penulisan yang bercelaru. Ada kalanya kami terpaksa membaca satu patah ayat itu berulang kali untuk memahami apa yang pelajar berkenaan mahu sampaikan. Kami sebagai pensyarah cuba sedaya-upaya kami memberi keadilan kepada pelajar dengan mencari, meneliti dan menggali isi-isi yang boleh memberikan markah ke atas skrip jawapan mereka semua.
Tidak dapat dinafikan ada juga beberapa pelajar yang tahu mencorakkan permarkahan mereka sendiri iaitu dengan memberi hasil kerja kursus yang memuaskan. Pelajar sebegini sering sahaja berupaya memperolehi A atau  B+ yang kuat untuk subjek berkenaan walaupun mereka tidak suka kepada subjek tersebut.
Apabila menyentuh tentang assingnment, bagi saya kerja TANPA COPY & PASTE itu sgt penting. This whole thing 'bout copy & paste, I blame it on the technology...although I knew I shouldn't (sigh)....
Namun begitu, saya tetap juga menerima  hasil kerja yang ada unsur plagiat itu dengan syarat ianya tidak melebihi 50% daripada keseluruhan hasil kerja yang diberikan kepada saya. Tetapi kalau sudah hampir 90% kerja yang diberikan berdasarkan footnote sahaja (cuma kesimpulan sahaja idea sendiri, itupun entah apa2), bagaimana saya mahu menilai kemampuan dan standard pelajar berkenaan?
Berbalik kepada topik utama cerita ini, iya memang ramai pelajar gagal sekiranya hanya mengharapkan markah peperiksaan akhir. Untunglah sistem grading IPT berbeza dengan sekolah sejak dari dahulu lagi. Kalau tidak, alamatnya dalam 1000 yang masuk, hanya 100 sahaja yang berjaya sampai konvo.
Hmmmmm......? Saya sedang memikirkan sesuatu yang menakutkan.....adakah saya dan berjuta lagi bekas mahasiswa yg ada skrg ini juga tergolong dalam 900 itu seandainya sistem permarkahan IPT hanya bergantung kepada peperiksaan akhir? Haha....
Apa kaitan group lama dari negara bekas penjajah ini dengan emak saya? Tak ada kaitan sebenarnya melainkan lagu mereka yang mengingatkan saya kepada emak.
Kebetulan  lagu "Mama" dikeluarkan 5 bulan selepas pemergian emak. Ketika lagu ini kerap diputarkan dalam corong radio dan sangat popular pula ketika itu, ketika itu jugalah saya teringat kembali kepada emak saya yang bertarung dengan nyawanya dalam wad di HKL.
Kami berkampung selama 5 hari 4 malam di HKL. Dua hari pertama kami mengharap yang emak akan melepasi tahap kritikal, tapi hari ketiga...doktor memanggil kami semua dan saya masih ingat lagi doktor perempuan keturunan India tu (dah lupa apa nama dia) dengan wajah yang sangat serba salah dia mengatakan pihak hospital tidak dapat menjamin kelangsungan nyawa emak. Pada saat itu air mata saya keluar tanpa henti.
Semasa emak sedang koma, hujan sentiasa sahaja turun. Saya berdiri di hadapan tingkap yang menghadap Menara Berkembar Petronas (baru saja siap @ sedang dalam pembinaan? tk pasti tapi nampak mcm dah siap time tu). Aliran air hujan menuruni tingkap dan begitu juga dengan air mata saya. Adakalanya saya tidak sedar air mata saya keluar mengalir.
Saya ingat lagi ketika itu kami sekeluarga keluar masuk wad HKL ikut suka tanpa mengira waktu dan pengawal keselamatan memberi keistimewaan kepada kami (tk perlu ada pas khas). Pengawal keselamatan yang bertugas turut sama bersedih dengan kami. Mereka datang melawat mak dan mengikuti perkembangan mak, walaupun hakikatnya mak tiada pertalian darah dengan mereka.
Selepas 4 hari bertarung dengan nyawa, emak pulang ke rahmatullah pada 29 Jun 1996. Usianya masih muda, baru 54 tahun ketika itu dan ada 2 minggu sahaja lagi untuk sambut hari lahirnya yang ke 55.
Kenapa saya menceritakan semua ini? Tidak lain kerana sambutan Hari Ibu pada hari ini dan juga kerana kekerapan hampir semua stesen radio dan televisyen memutarkan lagu Mama Spice Girls sejak hari Jumaat hari itu.  Semua ini meletakkan saya kembali pada saat itu. Saat di mana saya kehilangan insan yang paling saya sayang. Namun begitu, saya tidak pernah menyalahkan takdir. Sekurang-kurangnya Allah swt memberi peluang kepada kami semua merasai kasih sayang emak. Untuk itu saya amat bersyukur. Selamat menyambut Hari Ibu semua.....jgn lupakan ibu anda! Keserian sebuah rumah akan pudar tanpa seorang ibu.
She used to be my only enemy and never let me be free
Catching me in places that I knew I shouldn't be
Every other day I crossed the line I didn't mean to be so bad
I never thought you would become the friend I never had
Back then I didn't know why
Why you were misunderstood
So now I see through your eyes
All that you did was love
Mama I love you.Mama I care
Mama I love you . Mama my friend. You're my friend
I didn't want to hear it then but I'm not ashamed to say it now
Every little thing you said and did was right for me
I had a lot of time to think about,about the way I used to be
Never had a sense of my responsibility
Back then I didn't know why
Why you were misunderstood
So now I see through your eyes, all that you did was love
Mama, I love you. Mama, I care
Mama, I love you. Mama ,my friend. You're my friend
But now I'm sure I know why,
Why you were misunderstood
So now I see through your eyes
All I can give you is love is love
Mama I love you. Mama, I care
Mama, I love you. Mama, my friend,You're my friend
Mama, I love you, Mama ,I care
Mama, I love you, Mama, my friend, You're my friend
Posted by teen_yali at 12:04:00 AM 3 comments:
Monday, May 2, 2011
Reality check, politik dan pelajar........
Definisi: Reality check merujuk kepada langkah untuk menyiasat atau memeriksa atau mengkaji situasi sebenar untuk dibandingkan dengan apa yang dijangka atau diharapkan. Apabila kita meminta atau menyuruh seseorang membuat reality check bermakna kita mahu individu berkenaan mendapatkan sesuatu yang hakiki dan tidak bergantung kepada apa yang dijangka atau yang diharapkan atau yang disangka selama ini. Selalunya perkara ini sering dikaitkan dengan populariti dalam politik.
YUP!Saya baru sahaja membuat reality check ke atas diri saya sendiri. Sekali-sekala kita perlu melakukannya agar kita tidak terus jadi PERASAN. Haha....
Perkara yang saya sangka selama ini disukai orang, rupa-rupanya tidak disukai langsung. Malahan yang lebih teruk lagi, saya membuat beberapa manusia berasa tidak selesa menggunakan medium komunikasi paling ampuh era ini (internet=laman sosial + blog).
Hakikatnya ramai manusia tidak suka kepada saya @ cara saya. Walaupun pada asalnya mereka tidak kisah. Mungkin kerana saya ini berbeza 'kabilah' lantas saya langsung tidak boleh menjenguk @ mengambil tahu @ menunjukkan nilai ambil berat seorang manusia biasa kepada manusia sebangsa dan seagamanya.
Seperti juga dalam politik, seorang calon yang sudah tidak popular perlu : sama ada (1) mengundurkan diri @ (2) menanggung kekalahan yang teruk. Smart people know when to stop or in my case withdraw, so I choose number 1.
Saya harap tiada sesiapa membuat andaian yang bertentangan dengan niat sebenar saya selama saya suka memberi komen dalam laman sosial. Sekiranya itu berlaku, maka mereka telah mencipta suatu bentuk fitnah terhadap saya. Atas dasar inilah saya tidak mahu menyertai mereka lagi, agar mereka tidak menganyam apa-apa bentuk berita palsu mengenai diri saya lagi. The truth is, I’m saving you all, so be grateful. Haha…
Ok…selamat semuanya dan selamat berlaman sosial dan berblog dgn tenang kerana saya tidak lagi mahu menyertai anda yang tidak selesa dengan saya.
P/S: apabila saya membaca post anda semua sama ada melalui laman sosial @ blog, perasaan yang hadir dalam diri saya adalah TANPA PREJUDIS! Jadi, tiada apa yang perlu ditakutkan sebenarnya.
Posted by teen_yali at 7:51:00 PM 4 comments:
Friday, April 22, 2011
Bagai tenggelam dalam Hikayat Seribu Satu Malam, itulah perasaan saya ketika pertama kali melihat Masjid Kristal. Dalam sesaat itu saya merasakan diri saya berada di dalam cerita ciptaan Permaisuri Shahirazad -- Aladdin.
Bulan Mac lalu saya dan keluarga telah ke Terengganu. Asalnya kami menghantar adik bongsu saya untuk melangsungkan pernikahannya di Dungun. Selepas majlis pada esok harinya, kami telah bertolak ke Kuala Terengganu semata-mata mahu membawa ayah kami yang terlalu teringin melihat Masjid Kristal. Kami tiba waktu tengah hari di Taman Tamadun Islam, Pulau Wan Man.
Di bawah panahan cahaya matahari yang terik, Masjid Kristal kelihatan seperti satu enigma pada pandangan mata saya.
Gambar anak saya, Husna dengan anak-anak saudara saya, Haziq dan Hakim.
Gambar kandid -- Hakim ketika itu sedang cuba memanjat menara masjid. Kelihatan ayah saya menegur cucunya untuk turun.
Saya mengambil gambar ayah saya yg sedang mengambil gambar pokok dengan latar belakang menara masjid. Ayah saya tak perasan pun saya shoot gambar dia...haha..
Posted by teen_yali at 1:13:00 PM No comments:
Thursday, April 21, 2011
Noor Jahan Bakery...menyusuri nostalgia
Setiap kali menyusuri laluan kurang sibuk di sekitar bandaraya Ipoh, minda sering sahaja disapa nostalgia masa lalu. Keadaan bandaraya Ipoh tidak ada banyak bezanya jika dibandingkan dengan situasi 30 tahun dahulu.
donut harga RM1...besar, boleh potong empat
Seperti biasa, setiap kali pulang ke bandar kelahiran saya ini, saya pasti akan mencari donut Noor Jahan. Rasa donut buatan pembuat roti keturunan India Muslim Ipoh ini masih tidak berubah. Lidah saya tidak jemu mahu menikmati rasa dan aroma donut yang sangat "simple"itu. Ianya lebih kepada memenuhi tuntutan untuk merasai kembali nostalgia zaman kanak-kanak. Saya dan adik-beradik saya membesar dengan roti-roti keluaran Noor Jahan Bakery dan French Bakery (sudah tiada). Ketika itu Gardenia, High Five @ Roti Boy tidak wujud lagi.
Menurut ayah saya Noor Jahan Bakery sudah wujud sejak dia masih kecil lagi dan kedai nya tetap terletak di tempat yang sama. Kini anak saya pula dapat merasa hasil keluaran sebuah kedai yang sudah berusia hampir 70 tahun.
kuih kegemaran ayah saya...keras tp sedap harga 50 sen satu
cash machine zaman tok kadok...masih digunakan
Saya ingat lagi, ketika saya kecil, kedai Noor Jahan Bakery yang terletak di Jalan Raja Ekram sentiasa sibuk. Ketika itu French Bakery terletak bersebelahan dengan Noor Jahan Bakery. Kelihatan motor-motor penjual roti berderet tersadai di hadapan kedai untuk mengambil roti. (Kami menggelar penjual roti bermotor dengan nama teng-teng kerana mereka akan ketuk besi yang membuat bunyi 'teng-teng' setiap kali  menjaja dari rumah ke rumah sekitar Ipoh).
Ketika zaman "populariti" mereka  itu, kawasan sekitar kedua-dua kedai roti ini amat sibuk dan ketika itu agak sukar untuk mendapatkan kawasan parkir yang berdekatan.
keadaan kedai yg lengang.....
Kini, semua itu tinggal sebagai satu kenangan dalam minda manusia yang pernah merasakan situasi itu. Ketika saya membeli donut Noor Jahan baru-baru ini, tokeh kedai tersebut menyatakan jualannya tidak semeriah dahulu lagi. Saya sempat mengambil beberapa gambar untuk kenangan.
Posted by teen_yali at 12:01:00 PM 2 comments:
Thursday, February 10, 2011
My lovely daughter......Fathihah Husna
husna lahir 26 Nov 2004...masa ni ada la dlm 5 @ 6 hari....
suka tido waktu siang....masa ni umur dia nk masuk 3 minggu
husna botak masa ni...ada dlm dua bulan kut...
dia baru pandai jalan jatuh time ni....nk dekat setahun
first time masuk swimming pool...excited sgt2 dia....
ni kat waterworld pedas, n9....umur husna dh dua tahun...
Hari raya tahun 2007 di rumah ayah kt ipoh...umur dia 3 tahun...
ni kat kangar,perlis rumah pak lang husna...blakang tu sawah padi...husna umur 4 tahun....
husna first day tadika...umur 5 tahun....
dia dh besar...gambar tahun lepas kt tesco semenyih....
husna sambut hari lahir ke-6 pd 26 Nov 2010
hari pertama sekolah...tahun 1....3 Jan 2011
Posted by teen_yali at 9:43:00 PM No comments:
Wednesday, January 26, 2011
Pejam celik..pejam celik…tak sangka sudah tujuh tahun usia perkahwinan saya dan suami. Rasanya macam baru je lagi saya mula kenal dia. Dan sebenarnya masih lagi belajar mengenali. Kami sambut ulangtahun perkahwinan pada 22 Januari hari itu.
Dalam tempoh tujuh tahun ni macam-macam perkara mengenai suami telah saya pelajari. Pada awalnya, selepas tiga tahun berkahwin, saya rasa saya sudah cukup mengenali dia, tapi rupanya tidak. Ada sahaja ‘surprise’ yang menanti saya selepas itu…... sedikit demi sedikit sehinggalah sekarang. Saya rasa manusia tidak akan pernah tahu hati budi dan jiwa manusia lain sedalam-dalamnya. Perkara ini hanya ada dalam genggaman Allah s.w.t.
Berapa lama masa yang diperlukan untuk benar-benar mengenali dan faham seseorang itu? Lima tahun? 10 tahun? 30 tahun? Atau sebenarnya sampai bila-bila pun kita tidak akan kenal dan faham, sentiasa terkejut dan terperanjat dengan kenalan kita itu.
Apapun bagi saya, saya suka kepada elemen surprise dalam hidup. Pada saya tak jadi hal sekiranya suami atau mana-mana kenalan saya menonjolkan sikap yang berlainan dalam waktu dan ketika lain. Ia mencabar minda, ego dan emosi saya. Cabaran sebegini memberi banyak pengalaman mengenai perhubungan dan komunikasi dengan manusia. Ada nilai “adventure” di situ.
Posted by teen_yali at 8:14:00 AM 2 comments:
Saturday, January 22, 2011
Aku dan tunang adikku cum bakal adik ipar yg baru 1st time jumpa....
Kenapa baru first time jumpa tunang adik sendiri? Masa masuk meminang dia ni aku tkder ker? Memang takder pun...ahaks....
Masa cuti umum thaipusam ari tu saya ke KL utk beli buku...KL jer ada buku2 yg saya nak, kalau kt area Kajang (apatah lg semenyih & beranang) jgn harap la bleh dpt. Kebetulan adik saya, Nazem nk buat gambar dan skali la kuar ngan tunang dia...Itulah first time jumpa tunang adik saya ni...time tu kat2 Sogo (cheh mcm tkder tmpt lain)...Miza nama dia.
Saya cipta kenangan ngan Miza ni.Masa beli buku kat pustaka mukmin (ambik buku punyalah byk) tp terlupa nk keluarkan duit.So tk cukuplah duit dan apalagi sesiapa yg paling dekat jd mangsa la...ahaks.. baru first time jumpa bakal adik ipar dh pinjam duit dr dia..RM50.Buat malu jer...
Lepas kt jln TAR kami ke Suria KLCC lak...kat situ lepak lama la jugak.Ramai betul org, naik rimas dibuatnya....sampai nk solat pun kena beratur tunggu tmpt kosong...tulah dh terbiasa duduk kws luar bandar yg tenang lg releks, tetiba sekali-sekala masuk KL rasa lemas pulak.....
Tapi apa pun hari itu adalah hari yg menyeronokkan. Thanx Miza for your company and your RM50...hahaha..
gambar ngan miza kt concourse Suria KLCC...blakang tu replika tanglung...mmg cantik ( kalau tk tkkan nyer nk bergambar kt situ pun...)
Posted by teen_yali at 7:36:00 AM 2 comments:
Friday, January 21, 2011
Kisah lori yg bawa duit syiling sebanyak RM75,000 terbalik kat lebuhraya PLUS berhampiran susur masuk Pedas baru-baru ni buat saya berfikir. Pelik dengan perangai manusia yang semakin ‘insensitive’. Kenapa boleh jadi serendah itu? Ambil sesuatu yg sah-sah bukan hak kita…..
Hakikatnya sedar atau tidak kita semua sudah jadi hamba duit. Ada tk dlm hidup awak semua selama ni ada terjadi mana2 kes kt bawah ni? (Tapi kalau tkder langsung, memang kasi tabik spring sama korang)
1. Tak boleh nak lepak kt luar pasal tak cukup duit.
2. Kena tahan rasa nak buang air pasal tk der duit kecik nk masuk tandas awam.
3. Belum pun sampai tengah bulan, terpaksa pinjam duit dpd mak ayah.
4. Lebih rela tukar sport rim kereta dpd bg mak duit beli barang dapur (padahal duduk skali ngan mak ayah…tak yah bayar sewa rumah, bil astro, bil letrik ngan air semua free).
5. Teruja berlebihan bila terdengar ada sales kat Sogo.
6. Main keluar jer duit dpd ATM tanpa tengok baki terlebih dahulu.
7. Gaji (atau biasiswa?) blum dpt lg tapi dah berangan nk tukar handphone.
8. Kasut, handbag, baju, tudung mesti matching…kalau ada 50 baju kena ada 50 kasut, 50 tudung (handbag mungkin tk sampai 50 la kan…)
Ini antara petanda2 yang kita ni semua dh jadi hamba duit…Duitlah yg menyeru org supaya jadi materialistik. List kt atas tu cuma kes biasa2 dan kecik2 jer blum lagi masuk rasuah, komisen dan riba’ serta tidak lupa juga beristeri lebih daripada sorang…ahaks.
Bak kata ayah saya, duit ni berhantu. Adik-beradik pun boleh bermusuhan pasal duit. Kalau adik-beradik boleh sampai jadi musuh, tak ker memang betul duit dah jadi ‘tuan’ kita?
Kita ni sebenarnya yang kena jadi tuan, bukannya duit yg jadi tuan. Sebab itulah dalam Islam ada elemen zakat dan bersedekah. Saya rasa semua sedia maklum tentang perkara ni. Tak perlu saya nk bg tazkirah.
Mana kita nak sebenarnya dalam hidup ni? Jadi hamba Allah s.w.t ke @ jadi hamba duit? Congak-congakkanlah……
Posted by teen_yali at 11:03:00 AM No comments:
Sunday, January 2, 2011
sambungan Etika komunikasi Islam
5. Kebaikan berkata baikTanda orang beriman adalah melalui tutur katanya yang baik. Menurut Abu Musa, seseorang pernah bertanya Rasulullah s.a.w : “Siapakah Islamnya yang terbaik?” Baginda menjawab : “Mereka yang mengelak daripada menyakiti orang Islam lain melalui tangan atau lidahnya.” Hadis riwayat Al-Bukhari.
Imam al-Ghazali pernah menyatakan lidah manusia adalah alat untuk bertutur. Ia adalah suatu anugerah daripada Allah s.w.t kepada manusia. Allah mencipta lidah dengan amat unik sekali. Walaupun ianya kecil, fungsi lidah amat penting memandangkan ia boleh memberi kesan yang baik atau buruk kepada pemiliknya. Maka dengan itu adalah penting untuk manusia menjaga lidanhnya kerana lidah lebih tajam daripada mata pedang.
Posted by teen_yali at 4:58:00 PM No comments:
sambungan Etika komunikasi Islam
3. Tidak boleh berdendam, mengutuk dan memfitnah
Islam melarang keras ketiga-tiga sifat ini kerana tiada kebaikan langsung yang dapat diperolehi daripadanya melainkan kesedihan semata-mata. Mengutuk dan memfitnah boleh melahirkan dendam. Mengutuk hanya melahirkan kutukan yang lain. Sekiranya tidak dihentikan, kutuk-mengutuk ini akan berterusan dan sampai suatu masa perpecahan akan berlaku.
Nabi Muhammad s.a.w pernah bersabda dosa yang paling berat apabila seseorang itu mengutuk ibu bapanya sendiri.
Menurut Abdullah Ibn Amr, Rasulullah s.a.w bersabda : “Satu daripada dosa berat adalah apabila seseorang itu mengutuk ibu bapanya.” Bertanya pula seseorang, “Wahai Rasulullah. Bagaimana seseorang itu boleh mengutuk ibu bapanya sendiri?” Maka jawab Rasulullah s.a.w, “Dia mengutuk ibu bapa seseorang dan orang tersebut menghina ibu bapanya pula sebagai balasan.” Hadis riwayat Al-Bukhari.
Apabila manusia tidak mengutuk dan memfitnah, maka dendam tidak akan berlaku. Oleh yang demikian, kekuatan ukhwah dalam komuniti akan bertambah teguh.
4. Memberi salam (as-salamu alaykum)
Nabi Muhammad s.a.w menekankan kepentingan memberi salam kepada sesama Islam kerana ia melambangkan kasih sayang dan juga untuk membentuk keharmonian dan keamanan dalam komuniti Islam.
Menurut Abdullah Ibn Amr, seorang lelaki pernah bertanya kepada Rasulullah s.a.w : “Siapakah Islamnya lebih baik?” Rasullah s.a.w bersabda : “Mereka yang memberi makan kepada orang lain dan memberi salam kepada orang yang dikenalinya dan juga orang yang tidak dikenalinya.” Hadis riwayat Al-Bukhari.
Maksud as-salamu alaykum itu sendiri iaitu salam sejahtera ke atas kamu telah mewakili suatu doa kepada sesama Islam. Maka dengan itu kita dianjurkan untuk mempraktikkannya tanpa rasa segan silu.
Walau bagaimanapun orang Islam perlu menjawab “alaykum” apabila orang bukan Islam memberi salam (as-salamu alaykum) kepadanya.
Posted by teen_yali at 4:43:00 PM No comments:
1. Mengeluarkan kata-kata yang baik dan berhemah sesama manusia
Allah s.w.t menyeru semua umat Islam menggunakan kata-kata yang baik ketika berbicara dengan sesiapa sahaja tidak mengira umur, pangkat ataupun agama. Seruan suci Allah ini terdapat di dalam ayat 83 surah al-Baqarah.
“…berbuat baiklah kepada kedua orang tua, kerabat,
anak-anak yatim dan orang-orang miskin dan bertutur
katalah yang baik kepada manusia…”
Islam menitikberatkan amalan kata-kata yang baik dan berhemah untuk menjaga hubungan sesama manusia dan untuk menjaga ukhwah umat Islam. Lontaran kata-kata kesat boleh menyebabkan pergaduhan dan dendam.
2. Mengeluarkan kata-kata yang baik walaupun kepada musuh
Orang Islam dituntut mengeluarkan kata-kata yang baik walaupun kepada musuh sendiri. Seruan suci Allah s.w.t ini dapat dilihat dalam ayat 43-44 surah Taha, apabila Allah s.w.t menitahkan Nabi Musa a.s dan Nabi Harun a.s berjumpa dengan Firaun.
“Pergilah kamu berdua kepada Firaun kerana dia telah
benar-benar melampaui batas; maka berbicaralah kamu
berdua kepadanya (Firaun) dengan kata-kata yang lemah
lembut, mudah-mudahan dia sedar atau takut.”
Pendirian Islam dalam menjaga adab pertuturan diperkuatkan lagi apabila Allah menyeru umat Islam supaya mengeluarkan kata-kata berhemah dengan musuh sendiri. Fungsinya antara lain adalah sebagai pemudahcara dalam menyelesaikan konflik dengan musuh. Secara tidak langsung, sikap berlembut dengan musuh boleh dijadikan sebagai medium dakwah yang berkesan. Mudah-mudahan musuh-musuh Islam tertarik untuk mengenali agama Islam melalui sikap dan tutur kata yang baik itu.
Posted by teen_yali at 3:56:00 PM No comments:
NOTA KOMUNIKASI DARI PERSPEKTIF ISLAM
KOMUNIKASI DARIPADA PERSPEKTIF ISLAM
Keindahan agama Islam dapat dilihat daripada semua aspek yang ada di muka bumi termasuklah hubungan sesama manusia. Dalam konteks ini, komunikasi memainkan peranan yang amat penting memandangkan Allah s.w.t mewajibkan setiap hambanya berhubung antara satu sama lain walaupun antara mereka terdiri daripada kaum yang berlainan. Ini dapat dilihat melalui firman Allah s.w.t di dalam surah Al-Hujurat .
“Hai manusia, sesungguhnya Kami menciptakan kamu dari seorang laki-laki dan seorang perempuan dan menjadikan kamu berbangsa-bangsa dan bersuku-suku supaya kamu saling kenal mengenal. Sesungguhnya orang yang paling mulia di antara kamu di sisi Allah ialah orang yang paling bertakwa di antara kamu. Sesungguhnya Allah Maha Mengetahui lagi Maha Mengenal” .– Al-Hujurat 49:13
Ternyata sekali, komunikasi adalah medium paling sesuai bagi merealisasikan hubungan sesama manusia daripada berbilang kaum di seluruh pelusuk dunia. Tuntutan untuk berkomunikasi adalah bagi membina ukhwah dalam kalangan komuniti Muslim dan juga untuk membina hubungan baik dengan golongan bukan Islam.
BENTUK & JENIS KOMUNIKASI DALAM ISLAM
Komunikasi Islam pada dasarnya mempunyai dua bentuk yang utama iaitu secara menegak (vertikal) dan secara mendatar (horizontal).
JENIS-JENIS KOMUNIKASI MENURUT ISLAM
1. Komunikasi dengan Allah s.w.t (Hablum Minallah)
Komunikasi manusia dengan Allah s.w.t berbentuk vertikal. Dalam aspek ini hubungan manusia dengan Allah s.w.t adalah secara terus tanpa ada perantara di tengah-tengah. Kedudukan Allah s.w.t amat tinggi di atas kerana sifat Allah itu sebagai Pencipta Yang Maha Agung dan tiada satu apa pun di dalam alam semesta ini yang menyerupai atau sama dengan Allah. Maka dengan itu adalah wajib untuk setiap manusia menyembah Allah s.w.t.
Ada pelbagai cara bagaimana manusia boleh berkomunikasi dengan Allah s.w.t. Cara paling utama dan wajib adalah dengan menunaikan solat lima waktu selain daripada cara-cara lain seperti solat-solat sunat, berzikir, bertasbih, bertahmid dan sebagainya.
Sikap yang patuh dan ikhlas dalam menunaikan kewajipan kepada Allah s.w.t adalah satu bentuk komunikasi bukan lisan yang mencerminkan peribadi seseorang Muslim itu. Kepatuhan dalam beribadah dapat dilihat dengan mata kasar oleh manusia. Namun begitu, keikhlasan dalam beribadah hanya boleh dilihat dan diketahui oleh Allah s.w.t.
2. Komunikasi dengan manusia
Komunikasi dengan manusia bentuknya mendatar atau horizontal. Komunikasi jenis ini amat besar dan mencakupi segala aspek kehidupan manusia. Bermula daripada komunikasi dengan diri sendiri sehinggalah dengan orang yang tidak dikenali, semua ini mempunyai cara dan etikanya yang tersendiri.
Dalam komuniti masyarakat yang besar dan luas komunikasi boleh dipecahkan kepada beberapa sudut. Antaranya komunikasi keluarga yang melihat kepada cara berkomunikasi dengan ibu bapa, adik beradik dan ahli keluarga lain dan komunikasi bermasyarakat yang banyak jenis antaranya komunikasi pekerjaan, komunikasi pendidikan, komunikasi perniagaan, dakwah dan sebagainya.
3. Komunikasi dengan alam
Sebagai khalifah dalam muka bumi ini, adalah menjadi tanggungjawab manusia untuk memelihara alam semulajadi untuk kebaikan sejagat. Alam semulajadi merujuk kepada alam sekeliling seperti sungai, laut, tanah, udara, haiwan dan tumbuh-tumbuhan.
Komunikasi di sini dapat dilihat dengan kesungguhan kita menjaga alam sekitar seperti tidak membuang sampah merata-rata, tidak menzalimi haiwan dan tidak mencemar sungai dengan membuang sisa kilang ke dalamnya. Ini merupakan sebahagian daripada contoh-contoh penjagaan alam sekitar.
Posted by teen_yali at 1:46:00 PM No comments:
Newer Posts Older Posts Home
Subscribe to: Posts (Atom)
Blog yang ku lawati
sawah padi yang berada betul2 di belakang rumah adik saya di Kangar. Khabarnya sawah ini telah musnah semasa banjir besar baru-baru ini
tasik danau toba...memang besar sangat tasik ni
Nukilan rasa buat Allahyarham Bakri Ibni bin Yahay...
Nukilan rasa untuk Allahyarham Bakri Ibni bin Yaha...
Pelajar tanpa kerja kursus=gagal
Spice Girls dan Emak.....
Reality check, politik dan pelajar........
Noor Jahan Bakery...menyusuri nostalgia
My lovely daughter......Fathihah Husna
Aku dan tunang adikku cum bakal adik ipar yg baru ...
sambungan Etika komunikasi Islam
sambungan Etika komunikasi Islam
NOTA KOMUNIKASI DARI PERSPEKTIF ISLAM
Watermark theme. Powered by Blogger.